2.

Peti stavak izmijenjen je tako da obuhvaća mogućnost uzgoja usjeva na supstratima jer se ne mora uvijek uzgajati na tlu. Ta izmjena utječe na točku 5. jedinstvenog dokumenta. Područja proizvodnje primjerena za uzgoj proizvoda „Pimiento de Gernika” vrlo su ograničena zbog uvjeta na terenu, urbanog razvoja i pritiska na infrastrukturu te tipičnog rasporeda malih baskijskih gospodarstava. Plodoredi se zbog toga ne upotrebljavaju često u uzgoju usjeva, a ponekad se u plodoredima uzgajaju povezane vrste (rajčica/paprika), što uzrokuje razvoj patogenih mikroorganizama u tlu koji su toliko agresivni da mogu uništiti usjev. Ti veliki problemi povezani sa zdravljem bilja ugrožavaju opstanak proizvoda „Pimiento de Gernika”, usjeva koji je bitan dio poljoprivrede na atlantskoj obali Baskije. Glavne bolesti bilja koje utječu na proizvod „Pimiento de Gernika” povezane su s tlom, odnosno tlo (organski materijal koji se razlaže u tlu) je njihov glavni inokulum. Uzročnici tih bolesti povezanih s tlom u atlantskim klimatskim zonama Autonomne zajednice Baskije većinom su virusi (Potyvirus ili Tobamovirus) ili gljivice. Gljivice iz roda Fusarium spp. i Phytophthora ssp. mogući su izvor infekcije proizvoda „Pimiento de Gernika”. Prema ispitivanju tla provedenom 2014. te gljivice prisutne su u 70 % tla koja se upotrebljavaju za uzgoj proizvoda „Pimiento de Gernika”. To je potvrđeno studijom Santiaga Larregle iz 2015. o otpornosti feferona i paprika na Tobamovirus („Resistencia al Tobamovirus en guindilla y pimiento”). U studiji Application of organic amendments followed by soil plastic mulching reduces the incidence of Phytophthora capsici in pepper crops under temperate climate (Primjenom organskih dodataka te potom plastičnog malča na tlu smanjuje se pojava patogena Phytophthora capsici kod usjeva paprike u umjerenim klimatskim podnebljima), Crop Protection 30, 1563.–1572., koju su 2011. proveli Mireia Núñez-Zofío, Santiago Larregla i Carlos Garbisu, utvrđeno je da je biološka dezinfestacija jedini način inaktiviranja inokuluma u tlu koji stvara gljivične bolesti (oospore patogena Phytophthora capsici). S obzirom na klimatske uvjete atlantske zone Baskije ta je metodologija učinkovita samo ako se primjenjuje u proljeće i ljeto, što se poklapa sa sezonom uzgoja proizvoda „Pimiento de Gernika”. Kako bi poštovali okoliš i njegovu bioraznolikost, uzgajivači proizvoda „Pimiento de Gernika”, koji tu papriku proizvode u skladu sa strogim pravilima integrirane proizvodnje kojima se ograničava upotreba pesticida, odlučili su upotrebljavati supstrate za tu kulturu kao alternativu tlu. Kako je utvrđeno u studijama u nastavku, supstrati omogućuju učvršćivanje sustava korijenja biljke i inertna su podloga biljci, a ne utječu na njezin unos hranjivih tvari. Supstrati prikladni za uzgoj proizvoda „Pimiento de Gernika” inertni su supstrati iako se za zbijanje može upotrijebiti manji postotak organske tvari. Nijedna od tih dviju komponenata ne osigurava nikakvu vrstu makronutrijenata ili mikronutrijenata koje biljka može apsorbirati. Glavno je obilježje supstrata njihova niska gustoća, što omogućuje protok zraka i vode kroz njihovu strukturu. Te su studije sljedeće: — Arriaga, H., Nunez-Zofio, M., Larregla, S., Merino, P., Gaseous emissions from soil biodisinfestation by animal manure on a greenhouse pepper crop, Crop Protection, 30. izdanje, 2011., str. 412.–419. — Macia, H., Etxeandia, A., Domingo, M., Amenabar, R., Effect of different N/K ratios in nutrient solutions on pepper of Gernika, Acta Horticulturae, 40. izdanje, 1997., str. 475.–478. — Larregla, S., Etiología y epidemiología de la „Tristeza” del pimiento en Bizkaia, razmatra se, doktorska disertacija, Sveučilište Baskije, Leioa, 2003. — Larregla, S., Guerrero, M. M., Mendarte, S., Lacasa, A., Biodisinfestation with Organic Amendments for Soil Fatigue and Soil-Borne Pathogens Control in Protected Pepper Crops, u: Organic Amendments and Soil Suppressiveness in Plant Disease Management, 2015., str. 437.–456. — Nuñez-Zofío, M., Garbisu, C., Larregla, S., Application of Organic Amendments Followed by Plastic Mulching for the Control of Phytophthora Root Rot of Pepper in Northern Spain, Acta Horticulturae, 883. izdanje, 1997., str. 353.–360. — Nuñez-Zofío, M., Larregla, S., Garbisu, C., Repeated biodisinfection controls the incidence of Phytophthora root and crown rot of pepper while improving soil quality, Spanish Journal of Agricultural Research, 10. izdanje, 2012., str. 794.–805. — http://www.euskobaratza.eus/wp-content/uploads/2015/12/ResistenciaTobamovirus_Jorn_Dic15.pdf U navedenim studijama utvrđeno je da nema razlike između proizvoda dobivenih metodom uzgoja na tlu ili metodom uzgoja na supstratima. U skladu s tim obuhvaćena je mogućnost uzgoja usjeva na supstratima jer oni omogućuju učvršćivanje sustava korijenja biljke te tako služe kao inertna podloga biljci, a ne utječu na apsorpciju hranjivih tvari. To znači da nema utjecaja na svojstva proizvoda „Pimiento de Gernika”. Sadašnji tekst: Gnojidba treba biti primjerena za potrebe održavanja ravnoteže između hranjivih tvari i njihovih razina u tlu i biljci, uzimajući u obzir količinu hranjivih tvari koju biljka apsorbira, nutritivno stanje biljke, razinu plodnosti tla i doprinos drugih izvora (voda, organske tvari itd.). zamjenjuje se sljedećim: „Pimiento de Gernika” može se uzgajati i na tlu i na supstratima. Gnojidba treba biti primjerena za potrebe održavanja ravnoteže između hranjivih tvari i njihovih razina u tlu i supstratima. I tlo i supstrati moraju uvijek biti u skladu s relevantnim zakonodavstvom o integriranoj proizvodnji. Supstrati koji se upotrebljavaju za uzgoj odlikuju se niskom gustoćom (30–150 kg/m3), što omogućuje protok zraka i vode kroz njihovu strukturu, te služi kao inertna podloga biljci, a ne utječe na njezinu sposobnost apsorpcije hranjivih tvari.